
______________________________________________________________________________

	З. А.

	

	11000 БЕОГРАД


На основу члана 29. став 1. Закона о Заштитнику грађана („Сл. гласник РС“ бр. 79/05 и 54/07), Заштитник грађана Вам упућује




ОБАВЕШТЕЊЕ




о



         завршетку поступка

Општинска управа ГО Чукарица је, поступајући по препоруци Заштитника грађана дел. бр. 2696 од 1. 2. 2013. године, доставила овом органу акт IV-02 број: 356-848/12 од 8. 2. 2013. године, примљен у овом органу 1. 3. 2013. године, којим је обавестила овај орган да је поступила по упућеној препоруци, односно да је Одељење за грађевинску инспекцију и извршења донело Закључак број 356-848/12 од 8. 2. 2013. године којим се одбацује захтев А. З. из Београда, којим тражи утврђивање статуса зграде означене бројем 50 у ул. …– Београд, због ненадлежности.

Дописом од 27. 2. 2013. године обавестили сте Заштитника грађана о примљеном закључку и доставили копију истог, као и копију жалбе коју сте против овог закључка упутили органу.
Како из достављене документације произилази да је Општинска управа ГО Чукарица поступила у складу са препоруком, стекли су се услови да се поступак пред овим органом оконча, о чему Вас у складу са чланом 29. став 1. Закона о Заштитнику грађана обавештавамо.

Надамо се да Вам убудуће неће бити повређено неко од права актом, радњом или нечињењем органа управе, али за случај да се то деси, овај орган Вам стоји на располагању за поступање по евентуално поднетој притужби.

